Greitieji šachmatai

Greitieji šachmatai – labai greitas šachmatų žaidimas, apribotas laiko. Pagal kiekvienam žaidėjui skirto galvojimui laiko trukmę  skirstomi: į  greituosius, žaibo ir kulkos šachmatus.  

FIDE  greitųjų šachmatų taisyklėse  kiekvienam žaidėjui partijai skiriamo laiko  ir po kiekvieno ėjimo pridedamo laiko, padauginto iš 60,  bendra suma  turi neviršyti 60 min. bet būti  didesnė už 10 min.
Žaibo partijose  kiekvienam žaidėjui ši suma - nuo 3 min. iki 10 min. Kulkos partijose laiko skiriama ne daugiau kaip  3 min. 

Vyksta miestų, šalių, žemynų ir pasaulio atvirieji bei moterų čempionatai.  Beto, greitųjų ir žaibo partijos naudojamos ir  standartinio laiko kontrolės šachmatų turnyruose, kaip papildoma priemonė  dalyvių, surinkusių vienodai taškų, užimtos vietos patikslinimui.

Taisyklės 
Žaidimas vyksta pagal šachmatų taisykles, tačiau yra specifinių teisėjavimo pakeitimų:

 nors leidžiama, žaidėjams nereikia užrašinėti ėjimų; 
 kai vienas arbitras prižiūri  tris partijas, varžybos vyksta pagal šachmatų turnyrų taisykles; 
 kai  teisėjų tiek nėra, galioja sekančios taisyklės.

Jei nuo  pradinės padėties abu  žaidėjai atliko po 10 ėjimų: 
 nebegalima keisti laikrodžio nustatymo (nebent to reiktų kad nebūtų sutrikdytas varžybų tvarkaraštis)
 negali būti pretenzijų dėl netinkamos pradinės figūrų padėties ant šachmatų lentos ar jos orientacijos. Iš to seka, kad jei karalius   prieš žaidimo pradžią stovėjo ne jam skirtame laukelyje, rokiruotė negalima.
 kai arbitras pastebi nelegalų veiksmą, jis turi perspėti. Jei arbitras nesikiša, žaidėjas turi teisę kreiptis į jį, jei oponentas, perspėtas dėl negalimo ėjimo, nedaro kito. Jei žaidėjas nesikreipia, o teisėjas nesikiša, neteisėtas ėjimas galioja ir partija tęsiasi. Ieškovui atlikus ėjimą, neteisėtas ėjimas nebegali būti ištaisytas, nebent žaidėjai patys susitartų.

Jei arbitras pastebi, kad abu karaliai yra šachuojami, ar pėstininkas yra pasiekęs priešpaskutinę horizontalę, jis turi palaukti, kol bus užbaigtas ėjimas.  Jei  neteisėta pozicija išlieka, teisėjas  turi paskelbti susitikimą   pasibaigus lygiosiomis.

Teisėjas praneša apie vėliavėlės kritimą, jei pastebi.

Istorija

Pradžia 
Viena iš pagrindinių priežasčių, kodėl iki XIX a. pabaigos greitieji šachmatai retai buvo žaidžiami, susijusi su laiko matavimu. Pirmieji šachmatų laikrodžiai, gaminti  XIX a. devintajame dešimtmetyje, dar nebuvo pakankamai tvirti, kad atlaikytų žaidėjų, patekusių į ceitnotą, laikrodžio trankymą.

Apie žaibo šachmatų turnyrą  1897 m. spalio 17 d. britų laikraščio Lloyd's Weekly Newspaper rašė:
" Vakar Londono Sičio klube vyko šachmatų turnyras kuriame 10 ėjimų reikėjo atlikti per 5 minutes  Dalyvavo 32 žaidėjai."

1904 m. Heistingse buvo surengtas žaibo turnyras, kuriame dalyvavo 73 žaidėjai. Šachmatų klubo sekretorius Herbertas Dobelas, stovėdamas ant kėdės, kas 10 sek. skambindavo varpeliu žaidėjams, kad laikas daryti ėjimą. Vėliau, kad laikas daryti ėjimą, signalizuodavo specialiai sukonstruotas laikrodis.

1914 m. lapkričio 14 d. Londono laikraštyje  Globe buvo pranešama apie kitokią greitųjų šachmatų su laikrodžiais žaidimo formą:
"Daugybė žmonių žaidžia šachmatais su laikrodžiu ir tas kuris atsilieka penkiomis minutėmis nuo varžovo, pralaimi partiją….."

Greitųjų varžybos

Tik 1987 m. FIDE savo suvažiavime Sevilijoje nusprendė,  sukurti naują oficialų aktyvių šachmatų pasaulio čempiono titulą, kiekvienam žaidėjui, skiriant galvojimui po 30 min. iki partijos pabaigos. 

Pirmasis aktyviųjų šachmatų čempionatas įvyko  1988 m. Masatlane (Meksika). Jį laimėjo A. Karpovas. Po poros metų, G. Kasparovo iniciatyva, FIDE pakeitė laiko kontrolę  į 25 min. o   pavadinimą į greituosius šachmatus.

1992 m. Budapešte. vyko pirmasis „Žaibo“ ir „Greitųjų“ pasaulio čempionatai moterims. Aplenkusi savo seseris: Juditą ir Sofiją, abu titulus iškovojo – Siuzana Polgar.

2003 m. FIDE atgaivino idėją rengti pasaulio greitųjų šachmatų čempionatą.  Turnyras vyko spalio 24-30 d pietų Prancūzijos Cap d'Agde mieste. Dalyvavo 16 žaidėjų.
Partijai buvo skirta 25 min. + 10 sek.  Iš dviejų ratų sistemos turnyrų į atkrentamųjų ketvirtfinalį pateko po 4 žaidėjus. Finale  Višvanatanas Anandas įveikė Vladimirą Kramniką 1,5-0,5.

Žaibo šachmatų varžybos
Pirmasis elitinių žaidėjų tarptautinis šachmatų turnyras įvyko Herceg Novyje 1970 m. balandžio 8 d. 

Dvylikos žaidėjų turnyre dalyvavo trys buvę pasaulio čempionai: Michailas Talis, Tigranas Petrosianas ir Vasilijus Smyslovas. Dalyviai ratų sistema žaidė  po dvi partijas.
Nugalėjo Robertas Fišeris, pelnęs 19 taškų, Michailas Talis (14,5), liko antras.  Nors FIDE  to nepripažino,  manoma, kad tai galėjo būti pirmasis pasaulio žaibo čempionatas.

2006 m rugsėjo m. Rišon Lezione (Izraelis), buvo atgaivintas pasaulio žaibo čempionatas. Ratų sistema žaistame 16 dalyvių turnyre Aleksandras Griščiukas ir Piotras Svidleris surinko po 10,5 taškų ir dėl pirmos vietos žaidė Armagedono partiją. A. Griščiukas, žaidęs baltosiomis  figūromis pasiekė pergalę ir tapo pasaulio žaibo šachmatų čempionu.

2007 m. Maskva. (4 min + 2 sek.) Čempionu tapo  ukrainietis Vasylis Ivančukas ( 25,5 tįk.  iš 38).

2008 m. Almata. Nugalėjo kubietis Leinieris Dominguezas Perezas, 11,5 taško, antras Vasylis Ivančukas (11), trečias - Piotras Svidleris (10).

2009 m. Maskva (3 min. + 2 sek.) nugalėjo  Magnusas Karlsenas, surinkęs 31 tašką iš 42 galimų.

2010 m. Maskva (3 min+2 sek.)  Nugalėjo Levonas Aronianas (24,5 tšk.), antras –Teimuras Radžabovas (24), trečias – Magnusas Karlsenas (23,5)

Greitųjųjų ir žaibo šachmatų pasaulio čenpionatai

2012 m. pasaulio žaibo ir greitųjų šachmatų pasaulio čempionatai  buvo apjungti ir tapo  reguliariomis kasmetinėmis varžybomis, su laiko kontrole: greitiesiems šachmatams - 15 min. + 10 sek, o. ir žaibo šachmatams  3 minutės + 2 sek.  

Liepos 6-8 dienomis Astanoje vyko atvirasis greitųjų, o kitas dvi dienas – žaibo čempionatai. Greitųjų čempionate dalyvavo 16 žaidėjų, Turnyras vyko ratų sistema. Jis baigėsi Sergejaus Karjakino pergale. Žaibo čempionatą laimėjo Aleksandras Griščiukas, surinkęs 20 tšk. iš 30 galimų.

Moterų čempionatai vyko Batumyje gegužės 30 – birželio 6 d . Greitųjų šachmatų 11-kos ratų šveicariška sistema žaistą turnyrą (25 min. +10 sek.) laimėjo bulgarė Antoaneta Stefanova (8,5 tšk. iš 11),  o birželio 4-5 d. vykusiame žaibo čempiontate (4 min+2 sek.) nugalėjo Valentina Gunina iš Rusijos – (13 tšk. iš 15).

Išnašos

Išorinės nuorodos 

Trumpa greitųjų šachmatų istorija
Edvardas Vinteris Greitieji šachmatai

Šachmatų rūšys